**แบบทดสอบความรู้การปฏิบัติงานให้สถานะคนต่างด้าวเข้าเมืองโดยชอบด้วยกฎหมาย**

**และการอนุญาตออกนอกเขตพื้นที่ควบคุมของชนกลุ่มน้อย**

๑. ข้อใด **มิใช่** มติคณะรัฐมนตรีที่เกี่ยวข้องกับการแก้ไขปัญหาสัญชาติและสถานะบุคคล

ก. มติคณะรัฐมนตรีเมื่อวันที่ 18 มกราคม 2548

ข. มติคณะรัฐมนตรีเมื่อวันที่ 7 ธันวาคม 2553

ค. มติคณะรัฐมนตรีเมื่อวันที่ 24 เมษายน 2555

ง. มติคณะรัฐมนตรีเมื่อวันที่ 18 ตุลาคม 2559

**เฉลยคำตอบ**

ข้อ ง ผิด ไม่มีมติคณะรัฐมนตรีนี้อยู่จริง

หมายเหตุ ข้อ ก. มติคณะรัฐมนตรีเมื่อวันที่ 18 มกราคม 2548 เป็นยุทธศาสตร์การจัดการปัญหาสถานะและสิทธิของบุคคล

ข้อ ข. มติคณะรัฐมนตรีเมื่อวันที่ 7 ธันวาคม 2553 เห็นชอบให้กำหนดสถานะของบุคคลที่อพยพเข้ามาอยู่ใน ประเทศไทยและอาศัยอยู่มานาน

ข้อ ค. มติคณะรัฐมนตรีเมื่อวันที่ 24 เมษายน 2555 เรื่องยุทธศาสตร์แก้ปัญหาผู้หลบหนีเข้าเมืองทั้งระบบ

๒. ข้อใดต่อไปนี้ กล่าว**ถูกต้อง**

ก. คนต่างด้าวที่เข้ามาอยู่ชั่วคราว (A Non-Resident) เช่น ผู้หลบหนีเข้าเมืองจากการสู้รบอยู่ในพื้นที่พักพิงชั่วคราวฯ ที่ทางกรมการปกครองกำหนด

ข. คนต่างด้าวทั่วไปและได้รับการตรวจลงตราประเภทคนอยู่ชั่วคราว (NON-IMMIGRANT VISA) พร้อมกับได้รับอนุญาตให้อยู่ในราชอาณาจักรเป็นรายปีมาแล้ว รวมเวลาพำนักอยู่ไม่น้อยกว่า 3 ปี มีสิทธิยื่นขอมีถิ่นที่อยู่ในราชอาณาจักรโดยกำหนดจำนวนประเทศละไม่เกิน 100 คนต่อปี

ค. คนต่างด้าวที่ได้รับอนุญาตให้เป็นคนต่างด้าวเข้าเมืองโดยชอบด้วยกฎหมายแล้ว ตามกฎหมายว่าด้วยการ

ทะเบียนคนต่างด้าว กำหนดให้ไปขอมีใบสำคัญประจำตัวคนต่างด้าวภายใน 15 วัน นับแต่วันที่มีอายุ 5 ปี

บริบูรณ์หรือวันที่ได้รับอนุญาตให้เป็นคนเข้าเมืองแล้วแต่กรณี

 ง. คนต่างด้าวซึ่งเป็นชนกลุ่มน้อยที่จะขอสถานะต่างด้าวเข้าเมืองโดยชอบด้วยกฎหมาย (ขอมีถิ่นที่อยู่ในประเทศ

ไทย) หากมีคุณสมบัติครบตามประกาศกระทรวงมหาดไทย ลงวันที่ 26 กันยายน 2555 กำหนดให้กลุ่มละ

ไม่เกิน 100 คน เช่น กลุ่มชาวเขา 9 เผ่า ไม่เกิน 100 คน กลุ่มจีนฮ่ออิสระ ไม่เกิน 100 คน เป็นต้น

**เฉลยคำตอบ**

ข้อ ข เป็นไปตามมาตรา 40 แห่งพระราชบัญญัติคนเข้าเมือง พ.ศ. 2522

 ๓. ข้อใดต่อไปนี้ กล่าวได้**ถูกต้องที่สุด**

ก. คนต่างด้าวซึ่งเป็นชนกลุ่มน้อย/กลุ่มชาติพันธุ์ ที่อพยพเข้ามาในไทยก่อนวันที่ 18 มกราคม 2538 เท่านั้น

 จึงจะมีสิทธิขออนุญาตออกนอกเขตได้

ข. คนต่างด้าวซึ่งเป็นชนกลุ่มน้อย/กลุ่มชาติพันธุ์เท่านั้น และที่อพยพเข้ามาในไทยก่อนวันที่ 18 มกราคม 2548

 จึงจะมีสิทธิขออนุญาตออกนอกเขตได้

ค. ชนกลุ่มน้อย/กลุ่มชาติพันธุ์ ทุกกลุ่ม ขออนุญาตออกนอกเขตได้

ง. บุคคลผู้ไม่มีสถานะทางทะเบียนที่ได้รับการสำรวจและจัดทำทะเบียนประวัติตามกฎหมายว่าด้วยการทะเบียน ราษฎรและมีบัตรประจำตัวแล้ว ขออนุญาตออกนอกเขตได้ ทุกกลุ่ม

**เฉลยคำตอบ**

ข้อ ค เป็นกลุ่มคนต่างด้าวตามประกาศกระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 ข้อ 1 (1)

 ๔. คนต่างด้าวกลุ่มใดบ้างที่ไม่มีสิทธิขออนุญาตออกนอกเขตพื้นที่ควบคุมตามประกาศกระทรวงมหาดไทย

 ลงวันที่ 15 มิถุนายน 2559 แต่มีสิทธิในการขอสัญชาติไทยตามมติคณะรัฐมนตรีเมื่อวันที่ 7 ธันวาคม 2559

 และตามประกาศกระทรวงมหาดไทย ลงวันที่ 16 กุมภาพันธ์ 2560

ก. นางสาวเอฟ เกิดในไทย กลุ่มบุตรของจีนฮ่ออิสระ เลขประจำตัว 7-xxxx-00xxx-xx-x ไม่ได้เรียน หนังสือ

ข. นางสาวจี เกิดในไทย กลุ่มบุตรของไทยลื้อ เลขประจำตัว 7-xxxx-00xxx-xx-x จบชั้นมัธยมศึกษาปีที่ 6 ณ โรงเรียนแม่สายประสิทธิ์ศาสตร์

ค. นางสาวเอส เกิดในไทย เลขประจำตัว 0-xxxx-89xxx-xx-x บิดาสัญชาติอินเดีย จึงเรียนจบปริญญาตรี

ณ มหาวิทยาลัยเดลฮี สาธารณรัฐอินเดีย มารดาได้รับการจัดทำทะเบียนประวัติและบัตรประจำตัว

ผู้ไม่มีสถานะทางทะเบียน เลขประจำตัว 0-xxxx-89xxx-xx-x

ง. นางสาวโอ เกิดในไทย เลขประจำตัว 7-xxxx-00xxx-xx-x บิดาและมารดาเป็นแรงงานต่างด้าวทั้งคู่

ถือหนังสือเดินทาง (PASSPORT) เมียนมา เรียนจบปริญญาตรี ณ มหาวิทยาลัยวลัยลักษณ์

**เฉลยคำตอบ**

 ข้อ ง เพราะนางสาวโอ เป็นคนต่างด้าวนอกเหนือประกาศกระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 แต่เป็นบุตรของคนต่างด้าวทั่วไปที่เกิดในไทย จึงมีสิทธิขอมีสัญชาติไทยตามข้อ 3 ของตามประกาศกระทรวงมหาดไทย เรื่อง การสั่งให้คนที่เกิดในราชอาณาจักรและไม่ได้รับสัญชาติไทย โดยมีบิดาและมารดาเป็นคนต่างด้าวได้สัญชาติไทยเป็นการทั่วไป และการให้สัญชาติไทยเป็นการเฉพาะราย ลงวันที่ 16 กุมภาพันธ์ 2560

๕. คนต่างด้าวบางจำพวกกลุ่มใด มีสิทธิขอย้ายภูมิลำเนาเขตพื้นที่ควบคุมได้ตามประกาศกระทรวงมหาดไทย

ลงวันที่ 15 มิถุนายน 2559

ก. นาย เอ เลขประจำตัว 0-xxxx-00xxx-xx-x บิดาหรือมารดาได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนปี 2545

ข. นาย บี เลขประจำตัว 7-xxxx-00xxx-xx-x กลุ่มบุตรต่างด้าวที่เกิดในประเทศไทย (ต่างด้าวทั่วไป)

ค. นาย ซี เลขประจำตัว 0-xxxx-00xxx-xx-x บิดาและมารดาได้รับการจัดทำทะเบียนประวัติและบัตรประจำตัว ผู้ไม่มีสถานะทางทะเบียนปี 2555

ง. นาย ดี เลขประจำตัว 7-xxxx-00xxx-xx-x บิดาสัญชาติอินเดีย มารดาได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนปีหลังปี 2555

**เฉลยคำตอบ**

ข้อ ก เพราะนายเอ เป็นบุตรหลานของคนต่างด้าวตามข้อ 1 (4) ประกาศกระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 ซึ่งบิดาหรือมารดาได้รับการจัดทำทะเบียนประวัติตามสำนักทะเบียนกลางว่าด้วยการสำรวจและจัดทำทะเบียนสำหรับบุคคลที่ไม่มีสถานะทางทะเบียน พ.ศ. 2548

6. นายซี บุคคลที่ไม่มีสถานะทางทะเบียนกลุ่ม 0-89 ได้รับอนุญาตให้ออกนอกเขตพื้นที่จากอำเภอแม่สอด

จังหวัดตาก ตั้งแต่วันที่ 1 มกราคม 2563 ถึงวันที่ 13 เมษายน 2563 เพื่อไปทำงานในโรงงานผลิตอาหาร

อำเภอสามพราน จังหวัดนครปฐม และได้มารายงานตัวต่อนายอำเภอสามพรานเรียบร้อยแล้วเมื่อวันที่ 2 มกราคม

2563 ซึ่งในวันที่ 13 เมษายน 2563 หนังสืออนุญาตหมดอายุลงแล้ว จะต้องเดินทางกลับภูมิลำเนา

ที่อำเภอแม่สอด จังหวัดตาก แต่ห้วงเวลาดังกล่าวเกิดการแพร่ระบาดของติดเชื้อไวรัสโคโรนาหรือ Covid-19

รัฐบาลจึงได้ออกประกาศสถานการณ์ฉุกเฉินในทุกเขตท้องที่ทั่วราชอาณาจักร โดยห้ามมิให้เดินทางข้ามจังหวัด

ทำให้นายซีไม่ได้เดินทางกลับภูมิลำเนาอำเภอแม่สอด จังหวัดตากได้ หากท่านเป็นนายอำเภอสามพรานหรือ

ปลัดอำเภอที่ได้รับมอบหมาย ท่านจะช่วยเหลือนายซี อย่างไร

ก. ประสานแจ้งอำเภอแม่สอดว่า นายซี ไม่สามารถเดินทางกลับภูมิลำเนาได้ จึงให้อยู่อำเภอสามพรานไปก่อน

ข. ออกหนังสืออนุญาตให้อาศัยอยู่ต่อเนื่องด้วยเหตุจำเป็นให้นายซี และให้อยู่อำเภอสามพรานต่อไป จนกว่า

สถานการณ์แพร่ระบาดจะดีขึ้น

ค. แจ้งให้กำนัน ผู้ใหญ่บ้าน คอยเฝ้าระวังมิให้นายซีเดินทางข้ามเขตจังหวัดตามประกาศสถานการณ์ฉุกเฉินฯ

ง. ประสานสาธารณสุขอำเภอสั่งให้ อสม. คอยเฝ้าระวังมิให้นายซีเดินทางข้ามเขตจังหวัดตามประกาศ

สถานการณ์ฉุกเฉินฯ

**เฉลยคำตอบ**

ข้อ ข เป็นไปตามหนังสือกรมการปกครอง ที่ 0308.4/ว 31936 ลงวันที่ 1 ธันวาคม 2563 เรื่อง ซักซ้อมการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ในระหว่างที่มีการแพร่ระบาดของโรคติดเชื้อไวรัสโคโรนา 2019 หรือโควิด 19 (Coronavirus Disease 2019 (COVID – 19))

7. นางสาวเจ กลุ่มบุคคลที่ไม่มีสถานะทางทะเบียน กลุ่ม 0-89 ได้รับการสำรวจและจัดทำทะเบียนประวัติ

ณ อำเภอเชียงแสน จังหวัดเชียงราย ได้ขออนุญาตออกนอกเขตพื้นที่จังหวัดเชียงราย เพื่อมาทำงานที่เขตสวนหลวง

กรุงเทพ ฯ ได้พบรักและแต่งงานกับนายอาร์ บุคคลสัญชาติไทยและมีบุตรด้วยกัน 2 คน นางสาวเจประสงค์

จะอาศัยอยู่ในกรุงเทพ ฯ เป็นการถาวรเพื่อเลี้ยงดูบุตร หากนางสาวเจมาขอคำปรึกษากรณีขอย้ายที่อยู่ภูมิลำเนา

ท่านจะแนะนำอย่างไร

ก. แนะนำให้นางสาวเจ แจ้งย้ายปลายทาง ณ สำนักทะเบียนท้องถิ่นเขตสวนหลวงได้ โดยไม่ต้องเดินทางกลับไปดำเนินการขอย้ายที่อยู่ต่อสำนักทะเบียนอำเภอ/ท้องถิ่น เชียงแสน เพราะปัจจุบันระบบทะเบียนราษฎรเชื่อมโยงกันหมดแล้ว แต่ต้องมาแจ้งต่อผู้อำนวยการสำนักกิจการความมั่นคงภายใน ภายใน 7 วัน นับแต่วันที่ย้ายเข้ามาอยู่ใหม่

ข. แนะนำให้นางสาวเจ มาขอหนังสืออนุญาตกรณีย้ายที่อยู่ภูมิลำเนาต่อผู้อำนวยการสำนักกิจการความ มั่นคงภายใน แล้วมาแจ้งย้ายปลายทาง ณ สำนักทะเบียนท้องถิ่นเขตสวนหลวง ภายใน 7 วันนับแต่วันที่ย้ายเข้ามาอยู่ใหม่ โดยไม่ต้องเดินทางกลับมาขอย้ายที่อยู่ต่อสำนักทะเบียนอำเภอ/ท้องถิ่น เชียงแสน เพราะปัจจุบันระบบทะเบียนราษฎร เชื่อมโยงกันหมดแล้ว

ค. แนะนำให้นางสาวเจ เดินทางกลับไปขอหนังสืออนุญาตออกนอกเขตกรณีย้ายที่อยู่ภูมิลำเนาต่อนายอำเภอเชียงแสน และไปติดต่อ ณ สำนักทะเบียนอำเภอ/ท้องถิ่นที่มีชื่ออยู่ในทะเบียนบ้านหรือทะเบียนประวัติเพื่อออกใบแจ้งการย้ายที่อยู่ จากนั้นเดินทางมาติดต่อ ณ สำนักทะเบียนท้องถิ่นเขตสวนหลวง เพื่อขอแจ้งย้ายเข้า และให้ไปรายงานตัว ต่อผู้อำนวยการสำนักกิจการความมั่นคงภายใน ภายใน 7 วันนับแต่วันที่ย้ายเข้ามาอยู่ใหม่

ง. แนะนำให้นางสาวเจ ไปขอหนังสืออนุญาตออกนอกเขตพื้นที่จังหวัดต่อนายอำเภอเชียงแสนด้วยเหตุ จำเป็น และเดินทางมารายงานตัวต่อผู้อำนวยการสำนักกิจการความมั่นคงภายใน ภายใน 48 ชั่วโมง นับแต่วันที่เดินทางมาถึงกรุงเทพฯ

**เฉลยคำตอบ**

ข้อ ค เพราะเป็นไปตามหนังสือกระทรวงมหาดไทย ที่ มท 0309.10/ว 3656 ลงวันที่ 22 มิถุนายน 2563 เรื่อง การแก้ไขหลักเกณฑ์การแจ้งย้ายที่อยู่ของคนต่างด้าวที่มีนโยบายแก้ไขปัญหาเรื่องสิทธิและสถานะบุคคล

8. ข้อใดต่อไปนี้ กล่าว**ถูกต้อง**

ก. นายเค เดินทางไปเยี่ยมญาติฝั่งเมียนมา แต่ไม่ได้ขออนุญาตต่อผู้ว่าราชการจังหวัด ดังนั้น สิทธิอาศัยอยู่ใน

ราชอาณาจักรสิ้นสุดลง

ข. นายเอ ขออนุญาตออกนอกเขตจากอำเภอท่าสองยาง จังหวัดตาก เพื่อไปทำงานที่กรุงเทพ ระยะเวลา 1 ปี

และเมื่อหนังสืออนุญาตหมดอายุแล้ว นายเอ เดินทางกลับอำเภอท่าสองยาง โดยไม่ไปรายงานตัวต่อผู้อำนวยการสำนักกิจการความมั่นคงภายในแต่อย่างใด เมื่อมาขออนุญาตออกนอกเขตอีก ห้ามอำเภอออกหนังสืออนุญาตเด็ดขาด

ค. นายเอ็ม ภูมิลำเนาอยู่อำเภอเวียงแหง จังหวัดเชียงใหม่ เดินทางมาทำงานที่กรุงเทพ ฯ โดยไม่ได้ไปขอ

อนุญาตออกนอกเขตพื้นที่ หากถูกตำรวจหรือ ตม.จับกุม ต้องถูกจับคุกไม่เกิน 1 ปีและปรับไม่เกิน 10,000 บาทหรือทั้งจำทั้งปรับ

ง. นางสาวดี ภูมิลำเนาอยู่อำเภออุ้มผาง จังหวัดตาก เดินทางมาหางานที่กรุงเทพ ฯ โดยไม่ได้ไปขออนุญาต

ออกนอกเขตพื้นที่ หากถูกตำรวจหรือ ตม. จับกุม ต้องระวางโทษปรับไม่เกิน 5,000 บาท และถูกส่งตัวกลับภูมิลำเนา

**เฉลยคำตอบ**

 ข้อ ง เป็นไปตามมาตรา 82 แห่งพระราชบัญญัติคนเข้าเมือง พ.ศ. 2522

9. นายแอล คนต่างด้าวซึ่งเป็นชนกลุ่มน้อย (กลุ่มบุคคลบนพื้นที่สูง) จะขออนุญาตออกนอกเขตพื้นที่จากอำเภอ

แม่อาย จังหวัดเชียงใหม่ เพื่อไปทำงานในเขตพื้นที่กรุงเทพ ฯ ปรากฏว่าวันที่นายแอลเดินทางมายื่นคำขอ ฯ เจ้าหน้าที่ไม่สามารถออกหนังสืออนุญาตด้วยระบบอิเล็กทรอนิกส์ได้ เนื่องจากระบบการทะเบียนราษฎรขัดข้อง หากท่านเป็นนายอำเภอแม่อาย หรือปลัดอำเภอที่ได้รับมอบหมาย ท่านจะดำเนินการอย่างไร

ก. ให้ใช้วิธีพิมพ์หนังสืออนุญาตธรรมดาให้กับนายแอลโดยอนุโลม และให้บันทึกรายการในระบบอิเล็กทรอนิกส์

 ภายในวันที่ออกหนังสือธรรมดาให้

ข. ให้ใช้วิธีพิมพ์หนังสืออนุญาตธรรมดาให้กับนายแอลโดยอนุโลม และให้บันทึกรายการในระบบอิเล็กทรอนิกส์

 ทันทีที่สามารถใช้ระบบได้

ค. ให้ใช้วิธีพิมพ์หนังสืออนุญาตธรรมดาให้กับนายแอลโดยอนุโลม และให้บันทึกรายการในระบบอิเล็กทรอนิกส์

ภายใน 3 วัน นับแต่ออกหนังสืออนุญาต

ง. ข้อ ก. และ ข. ถูกต้อง

**เฉลยคำตอบ**

ข้อ ก เป็นไปตามแนวทางการขออนุญาตออกนอกเขตพื้นที่ควบคุม ตามประกาศกระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 ข้อ 5 (2) ซึ่งอำเภอจะต้องพิมพ์ในระบบอิเล็กทรอนิกส์ภายในวันที่ออกหนังสือธรรมดาให้ มิเช่นนั้นหนังสือธรรมดากับระบบอิเล็กทรอนิกส์จะไม่ตรงกัน

๑๐. นายเอ็ม จบชั้นมัธยมศึกษาปีที่ 6 โรงเรียนดาวพระศุกร์วิทยาคม เป็นบุคคลที่ไม่มีสถานะทางทะเบียนที่ได้รับการ

สำรวจและจัดทำทะเบียนประวัติตามมาตรา 38 วรรคสอง แห่งพระราชบัญญัติการทะเบียนราษฎร พ.ศ.2534

และที่แก้ไขเพิ่มเติม (ฉบับที่ 2) พ.ศ. 2551 และตามระเบียบสำนักทะเบียนกลางว่าด้วยการจัดทำทะเบียนประวัติ

สำหรับบุคคลที่ไม่มีสถานะทางทะเบียน พ.ศ. 2562 ณ สำนักทะเบียนอำเภอเชียงดาว จังหวัดเชียงใหม่ จะขอ

อนุญาตออกนอกเขตจังหวัดเชียงใหม่เพื่อไปศึกษาต่อระดับปริญญาตรี ณ มหาวิทยาลัยรามคำแหง กรุงเทพฯ

ข้อใดต่อไปนี้ **ถูกต้อง**

ก. นายเอ็ม ขออนุญาตออกนอกเขตพื้นที่ได้ ตามประกาศกระทรวงมหาดไทย ลงวันที่ 15 มิถุนายน 2559

ข. นายเอ็ม ขออนุญาตออกนอกเขตพื้นที่ได้ ตามระเบียบกระทรวงมหาดไทย ฯ เพื่อเข้าเรียนในสถานศึกษา

ลงวันที่ 2 กุมภาพันธ์ 2553

ค. นายเอ็ม ไม่สามารถขออนุญาตออกนอกเขตพื้นที่ได้ทุกกรณี

ง. นายเอ็ม ต้องไปขึ้นทะเบียนเด็กนักเรียนกลุ่ม G (Generate) โดยระบบ DMC (Data Management Center) และปฏิบัติตามระเบียบกฎหมายที่กระทรวงศึกษาธิการกำหนด

**เฉลยคำตอบ**

ข้อ ข นายเอ็ม ขออนุญาตได้ตามตามระเบียบกระทรวงมหาดไทย ว่าด้วยการอนุญาตให้บุคคลซึ่งไม่มีสัญชาติไทยออกนอกเขตควบคุมเป็นการชั่วคราวเพื่อเข้าเรียนในสถานศึกษา พ.ศ. 2553 ลงวันที่ 2 กุมภาพันธ์ 2553 ข้อ 4 (2)